- Hindi News
- National
- मां बेटी सम्मेलन एवं वार्षिक उत्सव में बच्चों ने दी सास्कृतिक प्रस्तुतियां
मां बेटी सम्मेलन एवं वार्षिक उत्सव में बच्चों ने दी सास्कृतिक प्रस्तुतियां
दमोह। टौरी छात्रावास में शनिवार को मां बेटी सम्मेलन एवं वार्षिक उत्सव कार्यक्रम हुआ। जिसमें मुख्य अतिथि एसपी तिलक सिंह मौजूद रहें। वहीं विशिष्ट अतिथियों में जनपद अध्यक्ष दमोह मनीषा तिवारी, सीमा जाट, हंसा वैष्णव, चौकी प्रभारी श्रद्धा शुक्ला रहीं। कार्यक्रम में बालिकाओं ने सांस्कृतिक प्रस्तुतियां दीं। बालिकाओं ने मां के विभिन्न रूपों की झांकी सजाई कर नृत्य नाटिकां की प्रस्तुति दी। किसी ने मां काली का वेश धारण किया तो किसी मां जगतजननी का रूप धरा। बालिकाओं ने नृत्य गीत की प्रस्तुति से दर्शकों का मन मोह लिया। वहीं कार्यक्रम के दौरान मुख्य अतिथि सहित विशिष्ट अतिथियों ने अपने उद्बोधन दिए। इस मौके पर छात्रावास वार्डन सीता स्वामी तिवारी सहित बच्चों के अभिभावकों व ग्रामीणों की मौजूदगी रही। संचालन विपिन चौबे ने किया।
tgl_Latn sot_Latn hin_Deva hin_Deva hin_Deva